KIRJALLINEN KYSYMYS E-1496/02 esittäjä(t): Patricia McKenna (Verts/ALE) komissiolle. Lehtipuiden istuttaminen Irlantiin yhteisen maatalouspolitiikan puitteissa vuosina 2000—2006.



Virallinen lehti nro 301 E , 05/12/2002 s. 0162 - 0162



KIRJALLINEN KYSYMYS E-1496/02 esittäjä(t): Patricia McKenna (Verts/ALE) komissiolle (29. toukokuuta 2002) Aihe: Lehtipuiden istuttaminen Irlantiin yhteisen maatalouspolitiikan puitteissa vuosina 20002006 Euroopan komission maatalouden pääosasto on sopinut nostavansa lehtipuiden istuttamista Irlantiin koskevaa tavoitetta yhteisen maatalouspolitiikan puitteissa vuosina 20002006. Irlanti on vakuuttanut komissiolle, että nykyistä lehtipuiden istuttamista koskevaa tavoitetta, joka on 20 prosenttia, nostetaan 30 prosenttiin vuoteen 2006 mennessä. Tavoite jää silti alle Euroopan tavoitteen, jonka mukaan on pyrittävä välttämään havupuiden yleistymistä ja edistämään lehtipuiden istuttamista. Lehtipuiden istuttaminen tarjoaa enemmän lisäarvoa ja luo enemmän työpaikkoja yhteisössä kuin ei-alkuperäisten havupuiden istuttaminen, eikä lehtipuista aiheudu samanlaisia vakavia ympäristöongelmia kuin havupuista, kuten esimerkiksi happamoitumista. Irlantilaiset ympäristönsuojelujärjestöt ennustivat, että lainojen tasapainottamisessa yhteisen maatalouspolitiikan puitteissa kaudella 20002006 suosittaisiin havupuita, vaikka Irlannin viranomaiset vakuuttivat päinvastaista. Lehtipuiden istuttaminen on vähentynyt Irlannissa kolmen viime vuoden aikana 15,12 prosentista (vuonna 1999) 12,91 prosenttiin (vuonna 2000), ja äskettäin julkaistujen tietojen mukaan vuonna 2001 lehtipuiden istuttaminen laski 12,43 prosenttiin. Voisiko komissio tutkia edellä mainittua asiaa ja selvittää, miksi Irlannin komission maatalouden pääosaston kanssa tekemää sopimusta ei panna täytäntöön? Franz Fischlerin komission puolesta antama vastaus (3. heinäkuuta 2002) Irlannin metsänhoitoviranomaisten komission pyynnöstä toimittamien tietojen mukaan a) viime vuosien aikana istutettuja lehtipuita koskevat luvut ovat seuraavanlaiset: - 1999: 21,5 % - 2000: 20,0 % - 2001: 17,5 % Luvut poikkeavat arvoisan parlamentin jäsenen ilmoittamista luvuista. Metsänhoitoviranomaisten mukaan tämä selittyy sillä, että jäsenen ilmoittamat luvut (jotka on antanut sama metsänhoitoviranomainen) koskevat lehtipuualueita, jotka saavat tukea lehtipuiden istuttamiselle. Tämä lehtipuiden yhteissumma ei sisällä lehtipuita, jotka on istutettu muiden kuin lehtipuiden (kuten metsäalueen, josta 20 prosenttia on eri havupuita) istuttamiseen myönnettävien lainamuotojen puitteissa, tai lehtipuita, jotka on istutettu maisemaan tai ympäristöön liittyvistä syistä. Vuoden 2001 tulos, jonka odotettiin olevan reilusti yli 20 prosenttia, ei yltänyt tavoitteeseensa. Tästä keskusteltiin toisessa yhteisen maatalouspolitiikan maaseudunkehittämissuunnitelman valvontakomiteassa, joka kokoontui 30. toukokuuta 2002 Portlaoisessa. Metsänhoitoviranomaiset ilmoittivat, että juuri päättyneen istutuskauden aikana taimitarhoista toimitettujen lehtipuiden taimien määrän perusteella voidaan odottaa, että vuoden 2002 aikana lehtipuiden istuttaminen kasvaa merkittävästi. b) Irlannin metsänhoitoviranomaiset ovat perustaneet sisäisen työryhmän, joka tutkii, mitä muutoksia on tehtävä, jotta komission kanssa sovittu 30 prosentin tavoite saavutetaan vuoteen 2006 mennessä. Komissio jatkaa yhteistyössä Irlannin viranomaisten kanssa tämän tavoitteen saavuttamisen valvomista.